మూడేండ్లలో 1500 కొలువులు: సునేరా
- హైదరాబాద్‌లో డీఏఐ గ్లోబల్‌ సర్వీసెస్‌ సెంటర్‌ ఏర్పాటు
నవతెలంగాణ, వాణిజ్య విభాగం: అమెరికా కేంద్రంగా సేవలందిస్తోన్న సునేరా టెక్నాలజీస్‌ హైదారబాద్‌లో తన సేవల విస్తృతిని పెంచాలని భావిస్తోంది. ప్రస్తుతం సంస్థకు చెందిన హైదరాబాద్‌ కేంద్రంలో 850 మంది నిపుణులు పని చేస్తుండగా.. రానున్న మూడేండ్ల కాలంలో దీనిని 1500లకు చేర్చాలని భావిస్తున్నట్టుగా కంపెనీ తెలిపింది. సునేరా టెక్నాలజీస్‌ సంస్థ అటోమొబైల్స్‌, తయారీ రంగం, ఆర్థిక, ఆరోగ్య సంరక్షణ పరిశ్రమలకు క్లౌడ్‌ సేవలను అందిస్తూ వస్తోంది. తన విస్తరణ ప్రణాళికలో భాగంగా సునేరా టెక్నాలజీస్‌ డీఏఐ గ్లోబల్‌ సంస్థతో భాగస్వామ్యాన్ని ప్రకటించింది. డీఏఐతో కలిసి గ్లోబల్‌ డెవలప్‌మెంట్‌ సెంటర్‌ను ఏర్పాటు చేసేందుకు గాను ఈ భాగస్వామ్యాన్ని ఏర్పాటు చేసుకుంటున్నట్టుగా సునేరా టెక్నాలజీస్‌ అధ్యక్షుడు, సీఈవో రవి రెడ్డి తెలిపారు. గత దశాబ్ద కాలంగా తాము భారత్‌లో సేవలందిస్తున్నామని.. ఈ ప్రాంతంలో తమ ఉనికిని మరింత పటిష్టం చేసుకొనేందుకుగాను ప్రస్తుత భాగస్వామ్యం ఎంతగానో దోహదం చేసుందని ఆయన తెలిపారు. ఒరాకిల్‌ వంటి ప్రపంచ స్థాయి కంపెనీలకు తాము ఇన్నోవేషన్‌ పార్ట్‌నర్‌గా వ్యవహరిస్తున్నట్టుగా ఆయన తెలిపారు.
మీ స్నేహితులకు రికమెండ్ చెయ్యండి